विस में बोले विधायक उज्जवला योजना में भ्रमित कर रही सरकार
हरदा| विधायक डॉ. आरके दोगने ने मंगलवार को विधानसभा में पीएम उज्जवला गैस योजना का मुद्दा उठाकर खाद्य मंत्री से सवाल पूछा। दोगने ने पूछा क्या उज्जवला योजना के हितग्राहियों को गैस सब्सिडी मिलेगी। जिस पर मंत्री ओमप्रकाश धुर्वे ने कहा हरदा विस में 11, 318 हितग्राहियों को गैस कनेक्शन दिए गए हैं। शेष 15, 494 को परीक्षण के बाद पात्र होने पर दिए जाएंगे। दोगने ने पूछा क्या इन हितग्राहियों को सिलेंडर भराने पर सब्सिडी मिलेगी, इस पर मंत्री ने जवाब दिया कि नकद राशि देेकर गैस चूल्हा व पहली टंकी लेने वाले हितग्राहियों को ही सब्सिडी मिलेगी। ऋण पर चूल्हा व पहली टंकी लेने वाले हितग्राहियों को देय सब्सिडी की राशि का समायोजन ऋण राशि वसूल होने तक किया जाएगा। दोगने ने कहा, सरकार पूरे नियम बताए बिना इसका ढिंढोरा पीटकर जनता को भ्रमित कर रही है।
hin_Deva hin_Deva